CELEX: 22019D1064
Language: hu
Date: 2017-09-22 00:00:00
Title: Az EGT Vegyes Bizottság 176/2017 határozata (2017. szeptember 22.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról (2019/1064)

27.6.2019   
               
               
                  HU
               
               
                  Az Európai Unió Hivatalos Lapja
               
               
                  L 174/45
               
            
         AZ EGT VEGYES BIZOTTSÁG 176/2017 HATÁROZATA
         (2017. szeptember 22.)
         az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról (2019/1064)
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A benzin és a dízelüzemanyagok minőségéről szóló 98/70/EK európai parlamenti és tanácsi irányelv 7b. cikke (3) bekezdésének c) pontja, valamint a megújuló energiaforrásból előállított energia támogatásáról szóló 2009/28/EK európai parlamenti és tanácsi irányelv 17. cikke (3) bekezdésének c) pontja céljára a nagy biodiverzitású gyepterületek kritériumainak és földrajzi térségeinek meghatározásáról szóló, 2014. december 8-i 1307/2014/EU bizottsági rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás II. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás II. mellékletének XVII. fejezete a 6c. pont (2011/13/EU bizottsági határozat) után a következővel egészül ki:
            
                        „6d.
                     
                     
                        
                           32014 R 1307: a Bizottság 1307/2014/EU rendelete (2014. december 8.) a benzin és a dízelüzemanyagok minőségéről szóló 98/70/EK európai parlamenti és tanácsi irányelv 7b. cikke (3) bekezdésének c) pontja, valamint a megújuló energiaforrásból előállított energia támogatásáról szóló 2009/28/EK európai parlamenti és tanácsi irányelv 17. cikke (3) bekezdésének c) pontja céljára a nagy biodiverzitású gyepterületek kritériumainak és földrajzi térségeinek meghatározásáról (HL L 351., 2014.12.9., 3. o.).
                        A rendelet rendelkezéseit e megállapodás alkalmazásában a következő kiigazítással kell értelmezni:
                        Az EGT-megállapodás 1. jegyzőkönyvének (8) bekezdésétől eltérve, a 2. cikk nem alkalmazandó az EFTA-államok területén belül előforduló gyepterületekre.”.
                     
                  
         
            2. cikk
            Az 1307/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. szeptember 23-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. szeptember 22-én.
            
               
                  az EGT Vegyes Bizottság részéről
               
               
                  az elnök
               
               Sabine MONAUNI
            
         
         
            (1)  HL L 351., 2014.12.9., 3. o.
         
         
            (*1)  Alkotmányos követelmények fennállását nem jelezték.